open-index/open-wikipedia-markdown huggingface dataset:
Merijärven kirkko

**Merijärven kirkko** on Merijärven kappeliseurakunnan kirkko Merijärven kunnassa. Merijärven seurakunta yhdistettiin Ylivieskan seurakuntaan vuoden 2006 alussa.

Merijärven kirkon on suunnitellut ja rakentanut kalajokinen kirkkorakennusmestari Simon Silvén. Silvénin suunnitelmia ei Tukholman intendentinkonttorissa sellaisenaan hyväksytty, vaan niihin tehtiin joitakin muutoksia. Uudet piirustukset, joiden mukaan kirkko sitten rakennettiin, olivat kuningas Kustaa III:n allekirjoittamat. Kirkkoa rakennettiin vuosina 1779–1781 ja se vihittiin käyttöön 8. heinäkuuta 1781.

Kirkon ristiinnaulittua Kristusta esittävän alttaritaulun on maalannut 1877–1878 Jeremias Alin. Aiempi alttaritaulu, jonka oli maalannut kirkkomaalari Thomas Kiempe, on nykyisin sijoitettuna kirkon oikealle etuseinälle. 

Merijärven kirkossa oli tulipalo 25. joulukuuta 1973. Sen jälkeen kirkon kaikki sisämaalaukset, lämmitysjärjestelmä ja valaistus uusittiin. Kirkon ulkoasuun korjauksilla ei ollut juuri vaikutusta.

Kirkon kellotapulin on suunnitellut Sven Westman Tukholman intendentinkonttorista. Tapuli on valmistunut vuonna 1799.

## Lähteet

## Aiheesta muualla

*
Murray Perahia

**Murray Perahia** (s. 19. huhtikuuta 1947 Bronx New York City) on yhdysvaltalainen pianisti. Hän on saavuttanut menestystä myös kapellimestarina. Hänen levytyksistään mainetta ovat saavuttaneet muun muassa Chopinin balladien ja Mozartin pianokonserttojen tulkinnat.

Perahia syntyi sefardijuutalaiseen perheeseen. Hän opiskeli pianonsoiton lisäksi orkesterinjohtoa ja säveltämistä. Häntä ovat opettaneet muun muassa Mieczyslaw Horszowski ja Vladimir Horowitz. Vuonna 1972 Parahia voitti neljännen Leedsin kansainvälisen pianokilpailun. Seuraavana vuonna hän esiintyi ensi kertaa Aldeburghin festivaalilla ja toimi 1981–1989 festivaalin taiteellisena johtajana.

Perahia on pianistiurallaan tehnyt lukuisia levytyksiä Sony-levymerkille. Hän on muun muassa tehnyt kokonaislevytyksen Mozartin pianokonsertoista Englantilaisen kamariorkesterin kanssa ja Beethovenin pianokonsertoista Concertgebouw-orkesterin kanssa.

1990-luvun alussa Perahia sai oikeaan käteensä pienen viiltohaavan ja harmittoman näköinen haava tulehtui, minkä vuoksi käsi oli leikattava. Hän ei pystynyt kahteen vuoteen soittamaan pianoa, joten hänelle jäi aikaa hankkia lisäoppia. Perahia tutustui Heinrich Schenkerin musiikkianalyysiin ja hylkäsi säveltäjien esitysohjeiden orjallisen noudattamisen, ellei niillä ollut rakenteellista perustaa. Sormiensa kipeydyttyä 1990-luvulla Perahia perehtyi barokkimusiikkiin ja levytti tämän jälkeen vuonna 2000 julkaistun, hyvän vastaanoton saaneen tulkinnan Bachin Goldberg-muunnelmista.

Perahia on saanut Order of the British Empire -arvon. Vuonna 1999 hänelle myönnettiin Leedsin yliopiston kunniatohtorin arvo ja vuonna 2004 kuningatar Elisabet II myönsi hänelle korkea-arvoisen kunnianosoituksen (KBE honorary). Lisäksi Perahia on Royal College of Musicin ja Royal Academy of Musicin kunniajäsen.

Ensimmäisen kerran Perahia esiintyi Suomessa Helsingin kaupunginorkesterin solistina 1975. Sibelius-Akatemian konserttisaliin kaikki halukkaat eivät edes mahtuneet, kun Perahia toimi solistina ja johti pianon äärestä Englantilaista kamariorkesteria 1979. Vuonna 1987 hän esiintyi Helsingin juhlaviikoilla Radion sinfoniaorkesterin solistina, soitti 1991 pianoresitaalin Turun musiikkijuhlilla ja piti 1994 soolokonsertin Finlandia-talossa. Keski-Pohjanmaan kamariorkesterin solistina Perahia esiintyi Kokkolassa 1997. Vuonna 2007 hän esiintyi Radion sinfoniaorkesterin solistina Finlandia-talossa Bruno Weillin toimiessa kapellimestarina. Kaksi konserttoa Perahia soitti 2015 Musiikkitalossa Radion sinfoniaorkesterin solistina ja esitti vielä ylimääräisen kappaleenkin, kun yleisö oli kiittänyt seisaaltaan.

## Lähteet
* Murray Perahia Biography

### Viitteet
Mubarak Hassan Shami

**Mubarak Hassan Shami** (, alun perin **Richard Yatich**, s. 1. joulukuuta 1980 Kenia) on kenialaissyntyinen nykyään Qataria edustava maantiejuoksuihin keskittynyt kestävyysjuoksija. Qataria hän on edustanut elokuusta 2004 lähtien.

Shami voitti lokakuussa 2005 hopeaa puolimaratonin MM-kisoissa ajalla 1.01.09. Vuonna 2006 hän juoksi Fukuokan maastojuoksun MM-kisoissa pitkällä matkalla kolmanneksikymmenenneksitoiseksi ja Debrecenin maantiejuoksun MM-kisoissa kahdeksanneksi ajalla 57.33. Aasian kisoissa Dohassa vuonna 2006 hän voitti maratonin ajalla 2.12.44.

Mombasan maastojuoksun MM-kisoissa 2007 Shami sijoittui kahdeksanneksi. Saman vuoden huhtikuussa hän voitti Pariisin maratonin omalla ennätysajallaan 2.07.19. Elokuussa Osakan MM-kisoissa hän saavutti maratonilla hopeaa ajalla 2.17.18. Seuraavana vuonna hän juoksi Edinburghin maastojuoksun MM-kisoissa kahdenneksikymmenenneksiviidenneksi.

## Ennätykset
* 10 kilometrin maantiejuoksu: 27.59 (2006)
* 15 kilometrin maantiejuoksu: 42.43 (2003)
* 20 kilometrin maantiejuoksu: 57.33 (2006)
* Puolimaraton: 1.00.47 (2007)
* 25 kilometrin maantiejuoksu: 1.15.01 (2007)
* 30 kilometrin maantiejuoksu: 1.30.17 (2007)
* Maraton: 2.07.19 (2007)

## Lähteet
Kenttälinnoite

**Kenttälinnoite** on sotilaiden suoja-asemaksi tehty rakennelma, joka on useimmiten sotilaiden rakentama sodan tai taistelun uhatessa, ja jossa on käytetty saatavilla olevia materiaaleja, kuten puuta, maaperää ja kivenlohkareita. Kenttälinnoitteeseen kuuluu lähes aina maahan kaivettu taisteluhauta, yhdyshauta ja korsu.

## Katso myös
* Kantalinnoite

## Lähteet
Hämmäauteensuo

**Hämmäauteensuo** on suo Lappeenrannassa Etelä-Karjalassa. Suo sijaitsee noin kahdeksan kilometrin päässä Lappeenrannan keskustasta. Suon pinta-ala on 49 hehtaaria.

Suo on rauhoitettu luonnonsuojelulain nojalla.

## Lähteet
Stabilointiaine

**Stabilointiaineet** ovat ryhmä lisäaineita, jotka mahdollistavat elintarvikkeen fysikaalis-kemiallisen tilan ylläpitämisen. Stabilointiaineet mahdollistavat kahden tai useamman toisiinsa sekoittumattoman ainesosan tasaisen seoksen säilymisen elintarvikkeessa. Niitä voidaan käyttää myös säilyttämään tai vahvistamaan elintarvikkeen omaa väriä. 

Elintarvikkeissa olevat stabilointiaineet sitovat ruoan ainesosat yhteen, kiinteyttävät koostumusta ja parantavat suolan- ja nesteensitomiskykyä. Näitä ominaisuuksia tarvitaan muun muassa makkarassa. Stabilointiaineiden avulla lihavalmisteisiin lisätään suolavettä, jolloin lihatuotteen paino keinotekoisesti nousee ja lihapitoisuus laskee. Niiden avulla voidaan myös vähentää makkarassa tarvittavan suolan määrää. 

Makkaroissa ja muissa lihatuotteissa käytettävät stabilointiaineet ovat useimmiten fosfaatteja, jotka merkitään ainesosaluetteloon E-koodeilla E450, E451 ja E452. Stabilointiaineita käytetään myös esimerkiksi jäätelön valmistuksessa, jossa niiden avulla tuotteeseen pyritään saamaan aikaan haluttu pehmeä ja tasainen rakenne. Niiden käyttö vaikuttaa jäätelön rakenteen lisäksi myös sen sulamisominaisuuksiin: stabilointiaineita sisältävä jäätelö sulaa huomattavasti hitaammin kuin stabilointiaineita sisältämätön jäätelö. 

Tavallisimpia elintarvikkeissa käytettäviä stabilointiaineita ovat esimerkiksi:

* Karrageeni (E407), valmistetaan useista Rhodophyceae-ryhmän punalevälajeista
* Johanneksenleipäpuujauhe (E410), valmistetaan palkokasveihin kuuluvan johanneksenleipäpuun (*Ceratonia siliqua*) siemenistä
* Guarkumi (E412), valmistetaan palkokasveihin kuuluvan guar-kasvin (*Cyamopsis tetragonoloba*) siemenistä
* Arabikumi (E414), valmistetaan palkokasveihin kuuluvien kumipuiden (Acacia senegal ja Acacia seyal) kuivatusta maitiaisnesteestä
* Ksantaanikumi (E415), valmistetaan käymisprosessilla sokerista *[[Xanthomonas campestris]]* -bakteerin avulla
* Difosfaatit (E450), valmistetaan fosforihaposta
* Trifosfaatit (E451), valmistetaan kuten difosfaatit
Stabilointiaineita käytetään elintarvikkeiden lisäksi myös bensiinin valmistuksessa, jossa sen tehtävä on suojata bensiinin pilaantumista pitkänkin aikaa ja estää auton käynnistysongelmien syntymistä kausisäilytyksen aikana.**

## Lähteet
Frederick Seitz

**Frederick Seitz** (4. heinäkuuta 1911 – 2. maaliskuuta 2008) oli yhdysvaltalainen fyysikko. Hän valmistui Princetonin yliopistosta 1934 ja sai National Medal of Sciencen vuonna 1973.

Wigner–Seitzin alkeiskoppi on nimetty Seitzin ja kansainvälisesti kuuluisamman, Nobel-palkitun tutkijan Eugene Wignerin mukaan. Vuonna 1940 Seitz julkaisi teoksensa *The Modern Theory of Solids*. Hän toimi vuosina 1949–1968 Illinois’n yliopiston fysiikan professorina, ja hänen mukaansa on nimetty yliopistoon kuuluva Frederick Seitz Materials Research Laboratory. 

Seitz oli Yhdysvaltain tiedeakatemian puheenjohtaja vuosina 1962–1969. Hän vetäytyi Rockefellerin yliopistosta vuonna 1979. Hän suhtautui skeptisesti teoriaan globaalista lämpenemisestä ja oli allekirjoittamassa vuonna 1995 ns. Leipzigin julistusta. 

Seitz kyseenalaisti myös näkemyksen, jonka mukaan CFC-alkyylihalideilla, klorofluorokarboneilla, olisi haitallisia vaikutuksia otsonikerrokseen. Hänelle myönnettiin vuonna 1983 Vannevar Bush -palkinto. Hän oli 96 vuoden ikäinen kuollessaan maaliskuussa 2008. 

## Lähteet
Rocka Merilahti

**Rocka Merilahti** (s. 1975) on suomalainen kitaristi. Hän on toiminut muun muassa Remu Aaltosen yhteistyökumppanina ja soittanut hänen soololevyillään. Lisäksi Merilahti vaikutti 1990-luvulla Hurriganesin taustajoukoissa ja oli yhtyeen jäsen vuosina 1998–2004. Sittemmin hän on soittanut Zookissa sekä Tuure Kilpeläinen ja Kaihon Karavaani -yhtyeessä. Myös hänen isänsä Harri Merilahti oli muusikko.

Rocka Merilahti toimii lisäksi myös säveltäjänä muutamille artisteille, esimerkiksi Tuure Kilpeläisen kanssa hän on tehnyt sävellyksiä Tuure Kilpeläinen ja Kaihon Karavaani -yhtyeen tuotannolle.

## Lähteet
Harri Merilahti

**Harri Jaakko Antero Merilahti** (1953 – 22. lokakuuta 2009) oli suomalainen basisti. Hän soitti useissa yhtyeissä ja toimi studiomuusikkona. Merilahti soitti muun muassa Hurriganesissa sekä Pepe Willbergin, Remu Aaltosen, Sami ja Maarit Hurmerinnan, Tuomari Nurmion ja M. A. Nummisen taustayhtyeissä. Merilahti oli mukana myös Ernos-yhtyeen kolmannella albumilla *[[Ernos (albumi)|Ernos]]* (1972). Myös hänen poikansa Rocka Merilahti on muusikko. Harri Merilahti soitti Remu Aaltosen ''Sound Of Hurrigane'', *[[Zin-Khan]]* ja ''Message For You'' -soololevyillä sekä kirjoitti yhdessä Aaltosen kanssa kappaleita Hurriganesin levyille *[[Fortissimo]]* ja ''Rockin'''. Merilahti soitti myös komppikitaraa levyllä ''Seven Days, Seven Nights''.

## Lähteet

## Aiheesta muualla
* Harri Merilahden muistokirjoitus Helsingin Sanomissa
* 
*
Tomi Parkkonen

**Tomi Parkkonen** (s. 12. tammikuuta 1953 Helsinki) on suomalainen rumpali. 

Hän opiskeli rumpujen soittoa Helsingin Kansankonservatoriossa vuosina 1972–1975, Sibelius-Akatemiassa yksityisoppilaana 1975–1976 ja osallistui kaikkien aikojen ensimmäiselle Oulunkylän Pop/jazz -leirille vuonna 1971. Hän soitti uransa alkuaikoina 1960-luvulla tanssiorkestereissa, säestäen muun muassa Tapani Kansaa, Jouko ja Kostia, Katri Helenaa ja Arto Sotavaltaa. Hän soitti sen lisäksi myös jazz- ja pop/rock-yhtyeissä, joista tunnetuimpia ovat mm. DDT-Jazzband, Jukka Gustavsonin yhtye, Pekka Pohjolan yhtye ja Hurriganes. Hurriganesissa Parkkonen toimi rumpalina vuosina 1978–1979 Remu Aaltosen ollessa keskittynyt silloin pelkästään laulamiseen.

Vuonna 1980–1983 Parkkonen asui Australiassa Sydneyn kaupungissa soittaen monissa useissa eri kokoonpanoissa.

Parkkonen on soittanut muassa seuraavilla LP-levyillä: Pekka Pohjola: *[[Harakka Bialoipokku]]* (1974), M. A. Numminen: *Bitsy ja muita taidenautintoja* (1979), *Koomikon kahdet kasvot* (1983) ja *M. A. Numminen sings Wittgenstein* (1993). Samoin hän on soittanut mm. Hurriganesin singlellä: Shorai shorai / In my mind (1979). 

Parkkonen on toiminut säestäjänä muassa Sibelius Akatemian Oopperastudiossa 1970–1972, Helsingin kaupunginteatterissa 1974–2008 ja Teatterikorkeakoulun Tanssitaiteen laitoksella 1992–2008.

Hän on myös opettanut rumpujen soittoa muassa Martti "Mape" Lappalaisen jazz-kesäleireillä 1975–1978, Espoon ja Kirkkonummen musiikkiopistoissa 1975–1977 ja Oulunkylän Pop/Jazz-konservatoriossa 1983–2005.

Edellä mainittujen jälkeen hän on nykyään keskittynyt enemmän jazzmusiikkiin.

Parkkoselle myönnettiin taiteilijaeläke 2015.

Parkkosen kaksi nuorempaa veljeä Pete Parkkonen ja Jussi Parkkonen ovat myös rumpaleita.

## Lähteet

## Aiheesta muualla
*
Beaver Aitto-oja

**Markku Olavi ”Beaver” Aitto-oja** (1950–1987) oli suomalainen rumpali. Hän vaikutti useissa rock-yhtyeissä, kuten muun muassa Noidannuoli-yhtyeessä, Kalevalassa ja Remu Aaltosen taustayhtyeessä. Beaver Aitto-oja soitti rumpuja Hurriganesin *[[Hanger]]*-albumilla vuonna 1978 Remun potiessa selkävaivoja mutta ei esiintynyt kuitenkaan yhtyeen keikoilla ko. vuonna, vaan hänet korvasi niillä Tomi Parkkonen.

Lido Salonen kertoo Aitto-ojan kuolemasta elämäkerrassaan "Elämä jota en olisi halunnut elää". Salosen mukaan Aitto-oja kuoli päihteiden yliannostuksen seurauksena sairaalassa.
Galwaynlahti

**Galwaynlahti** ( tai *Cuan na Gaillimhe*, ) on suuri lahti Irlannin länsirannikolla. Se ulottuu aina Galwayn kreivikunnasta Connachtin provinssista Claren kreivikuntaan Burrenin alueelle Munsterin provinssiin. Galwayn kaupunki sijaitsee lahden koillisrannalla. Lahti on 50 kilometriä pitkä ja leveydeltään 10–30 kilometriä.

Aransaaret sijaitsevat lahden suulla lännessä. Kulkureitit lahdelle Aransaarten ja rannikon välistä kulkevat seuraavasti: Pohjoinen reitti (*An Súnda ó Thuaidh*) kulkee Inis Mórin ja Leitir Mealláinin välissä ja se tunnettiin ennen iiriksi nimellä *Bealach Locha Lurgan*. Gregoryn reitti (*Súnda Ghríoghóra*) kulkee Inis Mórin ja Inis Meáinin välistä ja se tunnettiin ennen nimellä *Bealach na h-Áite*. Foulin reitti (*An Súnda Salach*) sijaitsee Inis Meáinin ja Inis Oírrin välissä ja se tunnettiin ennen nimellä *Bealach na Fearbhaighe*. Eteläinen reitti (*An Súnda ó Theas*), joka tunnettiin ennen nimellä *Bealach na Finnise*, sijaitsee Inis Oírrin ja Claren kreivikunnan välissä. 

Galwaynlahti on kuuluisa ainutlaatuisista ja perinteisistä kalastusveneistään, Galway hookereista.

## Aiheesta muualla
M/S Sampogracht

**M/S Sampogracht** () on alankomaalaisen Spliethoff -varustamokonsernin omistukseen rekisteröity monikäyttöinen rahtilaiva. Laiva on rakennettu vuonna 2005 Stocznia Szczecińska Nowa -nimisellä telakalla, Szczecinissä, Puolassa. Kuollutta painoa *Sampograchtilla* on 23&nbsp;660 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Alus on rekisteröity Alankomaiden lipun alle ja sen kotisatama on Amsterdam. 

Sampograchtin sisaraluksia ovat:

* M/S Scheldegracht
* M/S Schippersgracht
* M/S Singelgracht
* M/S Slotergracht
* M/S Snoekgracht
* M/S Spaarnegracht
* M/S Spiegelgracht
* M/S Stadiongracht
* M/S Sluisgracht
* M/S Spuigracht
* M/S Suomigracht
* M/S Saimaagracht
* M/S Statengracht

## Lähteet

## Aiheesta muualla
*Aluksen sijainti  
*Kuvia aluksen vesillelaskusta 
*Spliethoff: S-type S2L
Suomen Kissaliitto

**Suomen Kissaliitto ry** on suomalaisten rotukissayhdistysten keskusliitto. Liiton jäseninä on 11 rekisteröityä rotukissayhdistystä. Suomen Kissaliitto on perustettu vuonna 1975, ja siihen kuuluu jäsenjärjestöjen kautta yli 8&nbsp;000 henkilöä. Suomen Kissaliitto kuuluu ainoana suomalaisena äänivaltaisena jäsenenä kansainväliseen kissojen kattojärjestöön FIFeen (Fédération Internationale Féline).

Kissaliiton tarkoituksena on yhdistää, edistää ja valvoa rotukissojen kasvatustoimintaa ja ylläpitää yhtenäistä koko maan kattavaa rekisteriä rotukissoista. Liiton tavoitteena on myös toimia kissojen arvostuksen ja paremman kohtelun lisäämiseksi ja edistää kissaharrastuksen kasvua Suomessa.

## Katso myös
* Sankarikissa

## Lähteet

## Kirjallisuutta
*
Virtsu

**Virtsu** () on pienkauppala () Läänerannan kunnassa Pärnumaan maakunnassa Virossa. Vuonna 2005 asukasluku oli 736 henkeä. Virtsun satamasta on lauttayhteys Muhun saarelle Kuivastuun.

Vuosina 1931–1968 käytössä ollut Rapla–Virtsu-rata johti 68 kilometrin matkan Raplasta Virtsun satamaan.

Virtsun satamassa sijaitseva majakka on rakennettu vuonna 1951 toisessa maailmansodassa tuhoutuneen tilalle. Majakoita on paikalla ollut useita jo 1800-luvulta lähtien.


Virtsu mõisa pargi väravaehitis.JPG|Virtsun kartanon puiston portti.
Virtsu kalasadam ja tuulepark.JPG|Virtsun kalasatama.
Virtsu tuletorn 2008.jpg|Virtsun majakka.
Virtsu kool.JPG|Virtsun koulu.

## Aiheesta muualla

* Virtsun verkkosivut
Baltra

**Baltra** on yksi Galápagossaarten saarista. Galápagossaarille saavuttaessa ensimmäinen etappi on todennäköisesti juuri Baltra, sillä saarella sijaitsee saarien päälentokenttä Seymour. Lentokentän rakensi Yhdysvallat toisen maailmansodan aikana. Saari toimii matkailijoille lähinnä lähtöalustana muualle Galápagossaarille, sillä Baltralla ei ole nähtävyyksiä.

Saari sijaitsee noin kilometrin päässä Santa Cruzin rannalta pohjoiseen. Saaren pinta-ala on 27 km².

## Luonto

Baltra ei kuulu tällä hetkellä Galápagoksen kansallispuistoon. Saarelle on siirretty takaisin siellä aiemmin eläneitä laavaleguaaneja; laavaleguaanit hävisivät saarelta 1900-luvun puolivälin tienoilla. Aiemmin 1900–luvulla leguaaneja oli kuitenkin siirretty North Seymourille, mistä niitä istutettiin takaksin vuonna 1991. Populaatio oli tarpeeksi suuri estämään leguaanien täydellisen sukupuuttoon kuolemisen.

## Lähteet

## Aiheesta muualla
Argeus

**Argeus** ("metsästäjä") oli kreikkalaisessa mytologiassa Argoksen kuningas ja Megapentheksen poika. Luultavimmin hän oli myös Anaksagoraan isä, joskin eräiden lähteiden mukaan tämä nimetään hänen veljekseen.

## Deifonteksen poika
**Argeus**  oli myös yksi neljästä Deifonteksen lapsesta, jonka Pausanias lyhyesti mainitsee.

## Lähteet
Tim Waterson

**Tim Waterson** on kanadalainen rumpali. Hänellä oli aiemmin hallussaan Guinness World Records -kirjan ennätys tuplabasarin soitosta nopeimmin maailmassa. Hänen ennätyksensä on 1&nbsp;407 iskua bassorumpuun minuutissa. Hän aloitti uransa 1970-luvulla.

Waterson opettaa rumpujensoittoa, ja lisäksi hän soittaa eri kokoonpanoissa. Hän asuu Edmontonissa, Albertassa.

## Aiheesta muualla
*Watersonin haastattelu Drums.com-sivustolla  
*Tim Waterson World’s Fastest Drummer -sivustolla
Syvän joen salaisuus

**Syvän joen salaisuus** (*Järngänget*) on vuonna 2000 valmistunut ruotsalainen jännityselokuva, jonka on ohjannut Jon Lindström.

## Juoni

Neljän kaveruksen, Lukasin, Simonin, Andersin ja Johnin, muodostama jengi on lähtenyt kanoottimatkalle Kainuunjoelle. Matkalla he tapaavat siskokset Marien ja Susannen. Virta tuntuu vaaralliselta, joten he kaikki päättävät yhdessä pystyttää leirin joenrannalle ja juhlia. Kun he heräävät aamulla, he huomaavat nuoremman siskon Susannen kadonneen. Poliisi alkaa tutkia tapausta ja yrittää saada asiaan selvityksen jengiltä, joka antaa vain vältteleviä vastauksia. Mitä yön aikana oikein tapahtui?

## Rooleissa
* Emil Forselius – Lukas
* Rafael Edholm – Simon
* Alexander Skarsgård – Anders
* Peter Lorentzon – John
* Yaba Holst – Marie
* Josephine Bornebusch – Susanne
* Per Oscarsson – Åke
* Marika Lagercrantz – Lindberg
* Agneta Ekmanner – Äiti
* Görel Crona – Stina
* Bill Skarsgård – Klasse
Lujaurtunturit

**Lujaurtunturit** (myös , ,  ) ovat joukko tuntureita lähellä Revdan taajamaa Kuolan niemimaan länsiosassa Venäjällä. Lujaurtuntureista on vaikea erottaa yksittäisiä tuntureita vaan se on pikemminkin varsin tasainen ylänkö 400–1&nbsp;000 metriä merenpinnan yläpuolella. Lujaurtuntureilla ja  Hiipinätuntureilla on samankaltainen geologia ja ne ovat molemmat noin 350 miljoonaa vuotta vanhoja.

## Aiheesta muualla
* 

## Lähteet
Ukrainan translitterointi

**Ukrainan translitterointi** on ukrainankielisen tekstin esittämistä jollakin muulla muulla kirjaimistolla kuin kyrillisellä. Suomen kielessä ukrainan translitterointiin käytetään Suomen Standardisoimisliiton laatimaa SFS 4900 -standardia. Kansainväliseen käyttöön on tarkoitettu Organisation internationale de normalisationin ISO 9 -standardi.

## SFS 4900
SFS 4900 -standardia eli kansallista standardia käytetään kaikessa suomenkielisessä tiedonvälityksessä kuten yksityishenkilöiden välisessä viestinnässä, sanoma- ja aikakauslehdistössä, televisiossa, kaunokirjallisuudessa, yleistajuisessa tietokirjallisuudessa sekä suomenkieliseen kirjallisuuteen keskittyvissä kirjastoissa. SFS 4900 -standardin mukaisesti translitteroitua ukrainankielistä tekstiä ei voida mekaanisesti palauttaa takaisin alkuperäiseen kyrilliseen asuunsa.

## ISO 9
ISO 9 -standardia eli kansainvälistä standardia käytetään nimensä mukaisesti kansainvälisessä tiedonvälityksessä. Merkittävimmät käyttöalat ovat bibliografiat, tieteellisten kirjastojen tietojärjestelmät, tieteellinen tutkimus ja muu kansainvälinen toiminta. ISO 9 -standardin mukaisesti translitterointu teksti voidaan mekaanisesti palauttaa takaisin alkuperäiseen kyrilliseen asuunsa.

## SFS 4900:n ja ISO 9:n erot

Tiivistelmä SFS 4900- ja ISO 9 -standardien eroavaisuuksista:

## Katso myös
*
*Suomalaisten nimien translitterointi ukrainaan
*KyivNotKiev

## Lähteet

## Kirjallisuutta
*
Dhany

**Daniela Galli** (s. 1972), artistinimi: **Dhany**, on italialainen laulaja. Hän on esiintynyt DJ Benny Benassin kanssa. Hän on julkaissut useita singlejä useiden tiskijukkien ja kokoonpanojen kanssa kahdentoista vuoden aikana, mutta vain kaksi albumia.

## Albumit
*1999 – *Quiero Respirar*
*2007 – *E-motions*

## Singlet
*1995 – "Somebody to Touch Me"
*1996 – "Street Life"
*1998 – "Dha Dha Tune"
*1999 – "Quiero Respirar"
*1999 – "One Day in Paradise"
*2000 – "Shut Up"
*2000 – "I Wanna Be Free" 
*2000 – "I Need Your Love" 
*2001 – "I Feel So Fine 
*2002 – "Run to Me" 
*2004 – "Hit My Heart" 
*2004 – "Pumphonia"
*2004 – "Make Me Feel" 
*2005 – "...Phobia"
*2005 – "Every Single Day" 
*2005 – "Rocket in the Sky"
*2006 – "Miles of Love"
*2007 – "Let It Go"
*2008 - "U & I"

## Aiheesta muualla
* dhany.it — Dhany official website in English and Italian languages (not updated)
* dhany.ru — First Dhany unofficial website in Russian language (not updated)
* http://www.offlimits-production.it/a9/off_limits/dhany/ — Dhany on Off Limits official website in English and Italian languages
* http://it-it.facebook.com/dhanyofficial/ — Dhany official page in English and Italian languages on Facebook
* http://www.myspace.com/dhanyofficial/ — Dhany official page in English and Italian languages on MySpace
Viktor Röthlin

**Viktor Röthlin** (s. 14. lokakuuta 1974) on sveitsiläinen maratonjuoksuun keskittynyt kestävyysjuoksija. Hän on maratonin kolminkertainen arvokisamitalisti.

Göteborgin EM-kisoissa 2006 Röthlin juoksi hopealle ja Osakan MM-kisoista 2007 hän voitti pronssia. Barcelonassa 2010 hän voitti Euroopan-mestaruuden ajalla 2.15.31.

Hän on osallistunut neljästi olympialaisiin. Sydneyssä 2000 hän oli 36:s, ja Ateenassa 2004 hän keskeytti. Pekingissä 2008 hän sijoittui kuudenneksi ja oli paras ei-afrikkalainen juoksija. Lontoossa 2012 hän oli 11:s.

Röthlinin ennätys ja Sveitsin ennätys on Tokion maratonilla helmikuussa 2008 juostu 2.07.23. Aika on myös Tokion maratonin reittiennätys. Röthlinin aikaisempi ennätys oli huhtikuussa 2007 Zürichissä juostu 2.08.20.

## Saavutuksia
* Kesäolympialaiset
** Sydney 2000 – maraton: 36:s.
** Ateena 2004 – maraton: keskeytys
** Peking 2008 – maraton: kuudes
** Lontoo 2012 – maraton: 11:s
* Yleisurheilun maailmanmestaruuskilpailut
** Pariisi 2003 – maraton: 14:s
** Osaka 2007 – maraton: pronssia 
* Yleisurheilun Euroopan-mestaruuskilpailut
** München 2002 – maraton: 16:s
** Göteborg 2006 – maraton: hopeaa
** Barcelona 2010 – maraton: kultaa
* Maastojuoksun maailmanmestaruuskilpailut
** 1997 – pitkä matka 168:s
** 1998 – pitkä matka 77:s
** 2003 – lyhyt matka 33:s

## Henkilökohtaiset ennätykset

## Lähteet
*

### Viitteet

## Aiheesta muualla
* http://www.viktor-roethlin.ch/
* http://marathoninfo.free.fr/athletes/rothlin.htm
Victor McLaglen

**Victor Andrew de Bier Everleigh McLaglen** (11. joulukuuta 1886 Tunbridge Wells, Englanti –  7. maaliskuuta 1959 Newport Beach, Kalifornia, Yhdysvallat) oli englantilainen näyttelijä.

McLaglen aloitti elokuvauransa 1920-luvun alussa ja näytteli urallaan pitkälti yli sadassa elokuvassa. Hänen uransa tunnetuimpia elokuvia ovat muun muassa *[[Ilmiantaja (vuoden 1935 elokuva)|Ilmiantaja]]* (*The Informer*) sekä elokuvat *[[Rio Grande (elokuva)|Rio Grande]]* (Rio Grande, 1950) ja *[[Vaitelias mies]]* (The Quiet Man, 1952), joissa pääosaa näytteli John Wayne. Hän sai parhaan miespääosan Oscarin elokuvasta *Ilmiantaja* ja oli ehdolla parhaan miessivuosan Oscariin elokuvasta *Vaitelias mies* (*The Quiet Man*, 1952). Hän on saanut urastaan tähden Hollywood Walk of Famelle.

McLaglen oli kolme kertaa naimisissa. Hänellä oli kaksi lasta. Hänen poikansa Andrew V. McLaglen oli elokuvaohjaaja. Hän kuoli 73-vuotiaana sydänkohtaukseen.

## Lähteet

## Aiheesta muualla

*
Laatikko

**Laatikko** on esineiden tai kuiva-aineiden säiliö. Ne ovat useimmiten suorakulmion tai neliön muotoisia ja niillä on usein irrotettava tai saranallinen kansi.  Laatikkoon voi kuulua kansi, mutta se ei ole välttämätön. 

Laatikkoa kuvataan usein valmistusaineensa mukaan: puhutaan esimerkiksi pahvi-, puu-, muovi- ja metallilaatikoista. Toisaalta laatikkoa voidaan luonnehtia sen sisällön mukaan (esimerkiksi heinälaatikko). Muuttolaatikko-nimitys viittaa käyttötarkoitukseen. *Muuttolaatikko* on vakiomittainen, pinoutuva muovilaatikko, joita myydään ja vuokrataan muuttoja tai muuta kuljetus- tai varastointitarvetta varten. Vetolaatikko on huonekaluista kuten lipastosta esiin vedettävä säilytyslaatikko.

Pientä laatikkoa kutsutaan yleensä rasiaksi tai lippaaksi. Suurta, kannellista laatikkoa puolestaan nimitetään arkuksi tai kirstuksi. Suomen kielen sana *laatikko* on neutraali, niinpä sitä ei käytetä ylätyyliä edellyttävissä yhteyksissä, vaan puhutaan esimerkiksi ruumisarkusta ja öylättirasiasta.

Laatikko-termiä käytetään myös kuvaamaan rakenteita, jotka ovat laatikon kaltaisia, vaikka niiden pääasiallinen merkitys ei liitykään varastointikykyyn. Niinpä paperikoneen eräs osa on perälaatikko ja vaihteistoa (oikeammin sen osaa) voidaan kutsua *vaihdelaatikoksi*. Kojeiden ja laitteiden ympärille asennettua usein suorakulmaista suojakuorta kutsutaan koteloksi tai koteloinniksi.

Toisella tavalla laatikko-sanan merkitys on laajentunut ruoanlaitossa. Sen yhteydessä laatikko tarkoittaa uunivuoassa – eräänlaisessa laatikossa – kypsennettäviä laatikkoruokia, kuten peruna-, maksa- tai silakkalaatikkoa. Ruoanlaitossa välineenä käytettävä laatikko on keittolaatikoksi tai heinälaatikoksi kutsuttu hauduttamisväline.

Laatikko on lainasana muinaisruotsista, jossa oli pientä laatikkoa merkitsevä sana *lâdika*. Se on johdos alun perin kirstua merkitsevästä sanasta. Suomen kirjakielessä laatikko-sanaa on ensi kertaa käytetty 1637 asussa *laitikka*. Nykyasu on tullut käyttöön 1700-luvulla.

## Lähteet
Vyborg Airlines

**Vyborg Airlines** () oli venäläinen lentoyhtiö, joka lensi Pietarista lähinnä tilauslentoja  Iljušin Il-114-lentokoneilla. Reittilentoja oli mm. välillä Moskova-Pihkova ja Moskova-Staryi Oskol. Yhtiö perustettiin 2002 ja lakkautettiin 2010.  Toimitusjohtaja oli Georgi Nazarenko. Kotimaan liikenteen lisäksi yhtiö suunnitteli vuonna 2007 aloittavansa lennot Pietarista Lappeenrantaan ja Turkuun vuoden 2008 alusta sekä talvikautena lisäksi Rovaniemelle. Suunnitelma ei kuitenkaan toteutunut.

## Lähteet
Pontevat pommaripojat

**Pontevat pommaripojat** on Ville Salmisen ohjaama suomalainen elokuva vuodelta 1948. 

Salminen on jälkikäteen haastattelussa kuvaillut elokuvaa kamalaksi ja katsonut sen sisältävän lähes kaikki amerikkalaisten komediaelokuvien kliseet. Hänen mukaansa se oli olevinaan jonkinlainen suomalainen versio Ohukaisen ja Paksukaisen slapstickkomiikasta. Vaikka elokuva oli selvästi kepeä komedia ja juoneltaan hyvinkin lapsellinen, heikon yleisömenestyksen varmisti sille määrätty 16 vuoden ikäraja. Tuottaja T. J. Särkän mukaan se oli tehty nimenomaan lapsia ja nuorisoa silmällä pitäen.

## Juoni

Elokuva kertoo kansainvälisen rikollisliigan sieppaaman tiedemiehen jäljillä olevista yksityisetsivistä. Kaksi yksinkertaista, rahapulassa olevaa tyhjäntoimittajaa perustaa yksityisylietsivätoimiston ja ryhtyy tavoittelemaan luvattua 100&nbsp;000 markan palkkiota. 

## Näyttelijät

## Tuotanto ja julkaisu

Ohjaaja Salminen itse ei nähnyt elokuvassa mitään hauskaa, tuottaja Särkkä sen sijaan piti sitä hauskana. Elokuvassa on sen muusta sisällöstä poikkeava suoraviivainen murhakohtaus, jossa mies saa surmansa konepistoolitulessa.

Elokuvan ensi-ilta oli 23. joulukuuta 1948 Riihimäen Riihilinnassa. Helsingissä sitä esitettiin 28. tammikuuta 1949 alkaen viikon ajan Bio-Biossa ja Kalevassa. 

## Arviot

Aikalaiskritiikki tyrmäsi elokuvan parodian epäonnistuneena. Myös myöhemmissä arvioissa elokuvaa on luonnehdittu vaatimattomaksi törmäilyfarssiksi. Jotain hyvääkin siinä on nähty: Heikki Aaltoilan musiikki myötäilee tapahtumia taidokkaasti, ja joukossa on hyviä kasvotyyppejä. Salmisen ohjaus on saanut kiitosta visuaalisesta kekseliäisyydestä. 

## Lähteet
Constantine Andreou

**Constantine Andreou** (, 24. maaliskuuta 1917 São Paulo Brasilia – 8. lokakuuta 2007 Ateena Kreikka) oli Brasiliassa syntynyt taidemaalari ja kuvanveistäjä. Hänen vanhempansa olivat kreikkalaisia maahanmuuttajia.

Andreou varttui Kreikassa, johon hän oli perheineen palannut vuonna 1925. Hän oli toisen maailmansodan veteraani (taisteli Kreikan puolella), mutta palvelu ei saanut häntä luopumaan taideopinnoista. Vuonna 1945 hän pääsi stipendin turvin opiskelemaan Ranskaan.

Andreou jäi Ranskaan, jossa hän piti ensimmäisen näyttelynsä vuonna 1951. Hän nousi 1900-luvun kuvataiteen keskeiseksi nimeksi, ja hänestä tuli Kunnialegioonan ritari vuonna 2000 sekä *Ordre des Arts et des Lettres'n* Commandeur vuonna 2001. Vuonna 1999 La Ville-du-Bois'n kirjasto nimettiin uudelleen hänen mukaansa. 

Andreou palasi 2000-luvun alussa Kreikkaan ja kuoli 90-vuotiaana kotonaan Ateenassa.
Tukholman ohitustie

**Tukholman ohitustie** () on uusi rakenteilla oleva moottoritieyhteys Kungens kurvan ja Häggvikin välillä Tukholman länsipuolella, joka korvaa valmistuttuaan Tukholman kantakaupungin läpi kulkevan ruuhkaisen Essingeledenin moottoritien. Essingeleden on tällä hetkellä ainoa valtakunnallinen yhteys Tukholman ohi. Ohikulkutie tulee kulkemaan lähes kokonaan tunnelissa reittiä Kungens kurva – Sätra strand – Lovö –  Hässelbyn ranta – Lunda – Akalla – Häggvik, lukuun ottamatta lyhyttä osaa Hjulstan eritasoliittymän kohdalla. Se on osa Eurooppatie E4:ää.

Tien kokonaispituus tulee olemaan 21 kilometriä, josta 18 kilometriä on tunnelissa. Syvimmillään se kulkee sadan metrin syvyydessä, ja Mälarenin pohjaan on enimmillään 60 metriä.

## Historia
Ohitustietä on suunniteltu Tukholmaan jo 1960-luvulta, kunnes Ruotsin hallitus teki syyskuussa 2009 päätöksen osallistumisesta hankkeeseen, joka tulee maksamaan noin 28 miljardia Ruotsin kruunua.

Vuodesta 2006 käynnissä olleen hankkeen rakentaminen keskeytettiin välillisesti lokakuussa 2014, sillä hankkeen osapuolet Tukholman kaupunki, Tukholman läänin maakäräjät ja valtio halusivat neuvotella uudelleen sopimuksen hankkeen rahoituksesta.

## Rakentaminen
Liikennevirasto ja Tukholman maakäräjät aloittivat tien rakentamisen tammikuussa 2015, jolloin sitä vastustanut ympäristöpuolue ei enää onnistunut viivyttämään töiden aloittamista. Liikennevirasto aikoo kuitenkin selvittää joukkoliikenteen parantamisedellytyksiä hankkeen yhteydessä. Kaiken kaikkiaan hanke tulee kestämään noin kymmenen vuotta valmistuen vuonna 2026.

Työmaaliikenteen vähentämiseksi hankealueelle on rakennettu tilapäisiä satamia, joista louhemursketta kuljetetaan pois laivoilla.

## Kritiikkiä
Vastustajien mukaan väylä lisäisi liikennettä jo olemassaolollaan ja olisi suoranaisena esteenä sille, että Ruotsi saavuttaisi ympäristöpäämääränsä. Väylän puoltajatkin arvioivat, että juuri heillä on oikeat ympäristöargumentit.

Ohitustien rakentamisen vaihtoehdoksi on esitetty niin sanottua Diagonal Ulvsunda -hanketta.

## Lähteet

## Aiheesta muualla
* Liikenneviraston hankesivu
Ruikonperä

**Ruikonperä** on laulaja Jaakko Tepon useimmissa lauluissa esiintyvä, kuvitteellinen, Iisalmeen kuuluvan Pörsänmäen lähettyvillä sijaitseva kylä. Suurin osa Tepon kappaleista liittyy kylän asukkaisiin ja tapahtumiin, joissa peilataan maaseutukulttuuriin ja yhteiskunnallisiin asioihin. Kylän asukkaita, jotka esiintyvät myös lauluissa ovat muun muassa naistenmies Toivo ”Topi” Ryynänen, kylän ”ravattisonni” Onni Laukkanen, missiehdokas Henna-Lyytiä Ryytty, Veikko Römppäinen, rullatuolissa istuva Aatu ja pankkivirkailija Visa P. A. Kottinen. 

## Lähteet
Kenraali Sherman

**Kenraali Sherman** () on Sequoian kansallispuistossa Yhdysvalloissa kasvava tilavuudeltaan maapallon suurimmaksi arvioitu puu. Kenraali Sherman on mammuttipetäjä (*Sequoiadendron giganteum*), jonka tilavuuden on laskettu olevan yli 1&nbsp;486,6 kuutiometriä. Puun pituus on 83,8 metriä ja sen  painoksi on arvioitu 2&nbsp;000 tonnia. Sen ympärysmitta puolentoista metrin korkeudella maasta on 31,3 metriä. Kenraali Sherman ei ole maailman korkein puu. Korkeimman puun titteliä pitää hallussaan 115,55 metrin korkuinen punapuu "Hyperion".

## Lähteet

## Aiheesta muualla
Årstalänken

**Årstalänken** on entinen moottoritie, joka lakkautettiin Södra Länkenin valmistumisen jälkeen vuonna 2004. Årstalänken rakennettiin 1960-luvulla jatkeeksi Essingeledenille. Tien tarkoitus oli luoda paremmat yhteydet kaupungista eteläisiin esikaupunkeihin ja kaupunginosiin. Tietä ei kuitenkaan rakennettu kuin Årstaan asti, joka sijaitsee muutaman kilometrin päässä Essingeledenin eteläpäästä. 1980- ja 90-luvuilla alettiin suunnitella Södra Länkeniä, jonka tuli korvata Årstalänkenin.
Pieni merenneito (patsas)

**Pieni merenneito** on Kööpenhaminan satamassa sijaitseva pientä merenneitoa esittävä kuvanveistäjä Edvard Eriksenin pronssiveistos. Se on sijoitettu rantakiville keskeisen Churchill-puiston merenpuoleiseen reunaan. Patsas paljastettiin elokuussa 1913.

Edvard Eriksen veisti patsaan Carlsbergin panimosukuun kuuluneen Carl Jacobsenin toimeksiannosta. Jacobsen oli ihastunut H. C. Andersenin satuun ”Pieni merenneito” perustuvaan balettiin. Vuonna 1909 pääosaa esittänyt ballerina Ellen Price ei suostunut patsaan malliksi, joten veistoksen mallina oli Eriksenin vaimo Eline Eriksen.

*Pieni merenneito* on nykyisin Kööpenhaminan symboli ja kaupungin tunnetuimpia turistinähtävyyksiä.

## Ilkivaltaa ja ongelmia

*Pieni merenneito* on joutunut useasti ilkivallan kohteeksi, ja sen pää on sahattu kahdesti irti. Ensimmäinen vakava ilkityö sattui vuonna 1964, kun joku sahasi merenneidolta pään kaulasta poikki. Päätä ei löydetty, ja patsaalle jouduttiin valamaan uusi pää. Vuonna 1984 merenneidon oikea käsi oli sahattu poikki, mutta kaksi katuvaa nuorta palautti käden parin päivän kuluttua. Vuonna 1998 merenneidon pää oli jälleen sahattu irti, mutta myöhemmin tuntematon henkilö palautti pään läheiselle televisioasemalle, ja se saatiin takaisin paikoilleen. Toukokuussa 2017 merenneito oli puolestaan maalattu punaiseksi vastalauseena Färsaarten valaiden pyynnille.

Kesäkuussa 2020 patsasta oli töhritty ja sen jalustaan spreijattu sanat "racist fish" (rasistinen kala).

Maaliskuun 2023 alussa veistoksen jalustakiveen oli maalattu Venäjän lipun värit. Kööpenhaminan poliisi kertoi, että se oli käynyt paikalla ja tallentanut tapauksen vandalismina ja yrittäneensä löytää jälkiä alueelta. Aloitettiin tutkinta, jossa teko nähdään merkkinä Moskovan tukemisesta Ukrainan sodassa.

## Vierailu Shanghain maailmannäyttelyssä
*Pientä merenneitoa* on siirretty vain kerran, kun se vuonna 2010 vieraili Shanghain maailmannäyttelyssä.  Patsaan puolivuotisen poissaolon ajan sen tilalla oli videoinstallaatio.

## Jäljennökset

*Pienestä merenneidosta* on tehty jäljennös Yhdysvalloissa Michiganin Greenvillen kaupunkiin. Toinen jäljennös on tehty Iowaan Kimballtonin pikkukaupunkiin. Kummassakin kaupungissa on merkittävä tanskalaisperäinen väestö. Eriksenin perilliset ja oikeudenomistajat nostivat syytteen Greenvillen kaupunkia vastaan ja vaativat korvauksia, mutta myöhemmin syytteet peruttiin.

Kuvanveistäjä Bjørn Nørgaard teki vuonna 2006 patsaasta oman "geenimanipuloidun" versionsa.

## Lähteet

## Aiheesta muualla

* Danes want royalties for Michigan mermaid, Politiken.dk 
* The Little Mermaid. Photo gallery from Denmark. Hans Christian Andersen Information.
* Solodtshenko, Larisa: Tanskan Pieni merenneito täytti sata vuotta . Radio Venäjän ääni 25.8.2013.
Pieni merenneito (täsmennyssivu)

**Pieni [[merenneito]]** voi tarkoittaa seuraavia asioita:

* *[[Pieni merenneito]]*, tanskalaisen satukirjailijan Hans Christian Andersenin satu
* Pieni merenneito, Kööpenhaminassa sijaitseva kuuluisa patsas
* Pieni merenneito, Varsovan kaupungin vaakunan symboli

Hans Christian Andersenin satuun perustuvat sovitukset:
* *[[Pieni merenneito (vuoden 1989 elokuva)|Pieni merenneito]]*, vuonna 1989 valmistunut Disneyn piirroselokuva
** *[[Pieni merenneito (animaatiosarja)|Pieni merenneito]]*, elokuvan jälkeen tehty televisiosarja
** *[[Pieni merenneito II: Atlantiksen salaisuus]]*, vuonna 2000 julkaistu jatko-osa
** *[[Pieni merenneito 3: Arielin tarina]]*, vuonna 2008 julkaistu jatko-osa
* *[[Pieni merenneito (baletti)|Pieni merenneito]]*, John Neumeierin vuonna 2005 ensiesityksensä saanut, H. C. Andersenin satuun ja Lera Auerbachin sävellykseen perustuva balettiteos
* *[[Pieni merenneito (musikaali)|Pieni merenneito]]*, vuonna 2007 ensiesityksensä saanut, H. C. Andersenin samannimiseen satuun perustuva Broadway-musikaali
* *[[Pieni merenneito (vuoden 2023 elokuva)|Pieni merenneito]]*, vuonna 2023 valmistuva yhdysvaltalainen musikaalifantasiaelokuva.
Hans Baldung

**Hans Baldung "Grien"** (n. 1485 – syyskuu 1545) oli saksalainen renessanssiajan taidemaalari. Baldung oli Saksan uskonpuhdistusajan suurimpia mestareita Matthias Grünewaldin ohella.

Baldung teki alttaritauluja ja muotokuvia, joissa on dramaattista ilmaisua. Baldungin omalaatuinen mielikuvitus näkyy hyvin synkissä ja usein aistillisia aiheita kuvaavissa puupiirroksissa.

Baldung syntyi Schwäbisch Gmündissä, muutti 1492 Strasbourgiin ja opiskeli vuosina 1503–1507 Albrecht Dürerin johdolla Münchenissä. Lisänimen Grien hän sai oletettavasti juuri siellä. 

Freiburg im Breisgaussa vietetyn ajanjakson jälkeen Baldung palasi vuonna 1517 Strasbourgiin, jonka valtuuston jäsenenä hän kuoli vuonna 1545. 

## Työ

Baldungin tuotantoa on näytteillä useissa kansainvälisesti tunnetuissa museoissa varsinkin saksankielisten maiden museoissa, kuten Baselin taidemuseossa, Berliinissä sekä Germanisches Nationalmuseumissa Nürnbergissä, mutta myös mm. Louvressa ja Ottawassa, Kanadassa. 

Baldungin varhaisimmat säilyneet työt ovat noin vuodelta 1496. Keisari Maksimilianin muotokuvan hän teki jo vuonna 1501. Yksi tunnetuimmista töistä on Kunsthistorisches Museumin *Naisen kolme ikäkautta ja kuolema* Wienissä. 

Baldung oli kiinnostunut noidista; noituuden ja kuoleman aiheet, kuten tyttö ja kuolema, ovatkin läsnä monessa hänen työssään. Hän teki myös omakuvan. Useat työt heijastavat uskonnollisia aihepiirejä (mm. *Die Kreuzigung Christi*, *Die Geburt Christi*, *Die Beweinung Christi*).

## Lähteet

## Aiheesta muualla
Anaksagoras (mytologia)

**Anaksagoras** () oli kreikkalaisessa mytologiassa Argoksen kuningas. Hän oli Argeuksen poika – joissakin lähteissä hänet tosin mainitaan Megapentheen, Argeuksen isän, pojaksi – ja Alektorin isä.

Anaksagoraan hallintokauden aikana Dionysos iski Argoksen naisia hulluudenpuuskilla, ja Melampus tuotiin paikalle parantamaan heitä. Tämä vaati palkkioksi kolmannesta valtakunnasta, josta kuningas kieltäytyi. Naiset muuttuivat kuitenkin yhä hurjemmiksi, jolloin kuninkaan oli pakko kääntyä uudelleen Melampuksen puoleen, mutta tällä kertaa hän pyysi palkkioksi kolmannesta valtakunnasta itselleen, ja toista kolmannesta veljelleen Biaalle. Lopulta Anaksagoraan sukukunta kesti näistä kolmesta pisimpään, ja valtakunnan hallinta siirtyi ensin hänen pojalleen Alektorille, sitten tämän pojalle Ifiille, sitten Kapaneuksen, tämän veljen, pojalle Sthenelokselle ja lopulta tämän pojalle Kylarabeelle, joka oli suvun viimeinen edustaja ja jonka alaisuudessa jaettu valtakunta jälleen yhdistyi.

## Lähteet
Ari Palolahti

**Ari Palolahti** (s. 9. syyskuuta 1968 Rovaniemi) on suomalainen uransa lopettanut maastohiihtäjä. Hän edusti Alatornion Pirkkoja. Palolahti oli parhaimmillaan sprinttihiihdossa. Hän on moninkertainen hiihdon arvokisaedustaja. Rajavartijana työskentelevä Palolahti on osallistunut myös sotilaiden MM-hiihtoihin.

## Kansainväliset saavutukset
Ari Palolahti edusti Suomea Salt Lake Cityn talviolympialaisissa 2002. Lahden MM-kilpailuissa 2001 hän sijoittui sprintissä neljänneksi, vaikka kolaroi radalla. Maailmancupissa Palolahti on ottanut yhden osakilpailuvoiton, joulukuussa 1997 Milanossa. Lisäksi hän on sijoittunut maailmancupin sprinttikilpailuissa kolmanneksi Garmisch-Partenkirchenissä joulukuussa 1998 ja Nové Městossa helmikuussa 2001. Palolahti oli sprintissä neljäs sotilaiden vuoden 2001 MM-kilpailuissa Jerichossa, Vermontin osavaltiossa Yhdysvalloissa.

## Aikuisten SM-mitalit
*Pronssia
: 2002: Sprintti (v)
: 2000: Sprintti

## Aiheesta muualla
* Ari Palolahti Suomen Hiihtoliiton kotisivuilla 
*
311 South Wacker Drive

**311 South Wacker Drive** on 293 metriä korkea, 65-kerroksinen pilvenpiirtäjä Chicagon kaupungissa, Illinoisin osavaltiossa Yhdysvalloissa. Se on rakennettu vuosina 1988–1990 arkkitehtitoimisto Kohn Pedersen Fox Associatesin suunnitelmien pohjalta. Hyötypinta-alaa pilvenpiirtäjällä on 130&nbsp;063 neliömetrin edestä.

## Lähteet

## Aiheesta muualla

* Emporis.com - 311 South Wacker Drive
* Structurae.de - 311 South Wacker Drive
Mediapeli

**Mediapeli** oli MTV3-kanavalla vuosina 1994–1997 esitetty ajankohtaisohjelma. Sitä esitettiin arkipäivinä iltapäivisin. Ohjelmaa juonsi myöhemmin Uutisvuoto-ohjelmasta tutuksi tullut juontaja Peter Nyman. Ohjelmassa keskusteltiin ajankohtaisista aiheista ja studiossa oli myös vieraita. Televisiokatsojat pystyivät osallistumaan myös ohjelmassa esitettyyn mielipidekyselyyn, johon pystyi vastaamaan puhelimitse.

Ohjelman nimi perustuu sanontaan, jonka teki tunnetuksi Paavo Väyrynen. "Mediapelillä" Väyrynen tarkoitti sitä negatiivista julkisuutta, joka hänen mukaansa esti hänen voittonsa vuoden 1994 presidentinvaaleissa.

## Lähteet
Erzurumin maakunta

**Erzurumin maakunta** on yksi Turkin 81 maakunnasta. Maakunnan pääkaupunki on Erzurum. Vuoden 2015 lopussa arvioitu väkiluku oli 762&nbsp;000.

## Piirikunnat

Erzurumin maakunta on jaettu 19 piirikuntaan. Ne ovat:

*Aşkale
*Çat
***[[Erzurum]]**
*Hınıs
*Horasan
*Ilıca
*İspir
*Karaçoban
*Karayazı
*Köprüköy
*Narman
*Oltu
*Olur
*Pasinler
*Pazaryolu
*Şenkaya
*Tekman
*Tortum
*Uzundere

## Lähteet

## Aiheesta muualla
70 Pine Street

**American International Building** eli **70 Pine Street** on pilvenpiirtäjä Yhdysvaltain väkirikkaimmassa kaupungissa New Yorkissa, Manhattanilla. Se on rakennettu vuosina 1930–1932 ja edustaa arkkitehtuurin art deco -tyylisuuntaa. Sen ovat suunnitelleet arkkitehtitoimistot Holton & George ja Clinton & Russell. Pilvenpiirtäjä on American International Groupin omistuksessa ja siellä toimii yhtiön pääkonttori. Noin 290 metrin korkuisena 66-kerroksinen pilvenpiirtäjä on myös yksi New Yorkin korkeimpia rakennuksia.

## Lähteet

## Aiheesta muualla

* Structurae.de - American International
Paul Muni

**Paul Muni** (oik. **Meshilem Meier Weisenfreund**; 22. syyskuuta 1895 Lviv, Itävalta-Unkari – 25. elokuuta 1967 Montecito, Kalifornia) oli yhdysvaltalainen Oscar-palkittu näyttelijä.

Hän voitti parhaan miespääosan Oscarin elokuvasta *Tri Louis Pasteur* (The Story of Louis Pasteur, 1936). Hän on saanut myös urastaan tähden Hollywood Walk of Famelle.

## Elämä
### Varhaiset vaiheet
Muni syntyi juutalaisperheeseen Lvivin kaupungissa silloisessa Itävalta-Unkarissa nykyisen Ukrainan alueella. Hänen perheensä muutti Yhdysvaltoihin Paulin ollessa vasta lapsi vuonna 1902. 

### Ura

Paul Muni aloitti näyttelijäuransa jiddish-teatterissa. Hänen ensimmäinen Broadway-roolinsa oli vuonna 1926 näytelmässä *We Americans*. Muni herätti myös Hollywoodin huomion, ja hänen elokuvadebyyttinsä oli vuonna 1929. Hänen uransa tunnetuimpia elokuvia ovat muun muassa *[[Olen vainottu kahlekarkuri]]* (I Am a Fugitive from a Chain Gang, 1932), *[[Arpinaama]]* (Scarface, 1932), *Tri Louis Pasteur* (The Story of Louis Pasteur, 1936), *Hyvä maa* (The Good Earth, 1937), *[[Emile Zolan elämä]]* (The Life of Emile Zola, 1937) ja *Elämän liekki* (The Last Angry Man, 1959). 

Muni voitti parhaan miespääosan Oscarin elokuvasta *Tri Louis Pasteur* (*The Story of Louis Pasteur*), jonka lisäksi hänellä oli myös Oscar-ehdokkuuksia. Hänelle myönnettiin Tony-palkinto roolistaan näytelmässä *Inherit the Wind*. Hänellä on myös Hollywood Walk of Fame -tähti. 

## Yksityiselämässä
Muni oli naimisissa Bella Finkelin kanssa vuodesta 1921 lähtien aina kuolemaansa saakka. Parilla ei ollut lapsia. Paul Muni kuoli sydänsairauteen 71-vuotiaana.

## Lähteet

## Aiheesta muualla

* 
* Paul Muni NNDB:ssä
Stocznia Szczecińska Nowa

**Stocznia Szczecińska Nowa** () on telakka Szczecinissä, Puolassa. Vuoteen 2002 saakka  telakka tunnettiin nimellä *Stocznia Szczecińska Porta Holding S.A.* tai *Stocznia im. Adolfa Warskiego*. Stocznia Szczecińska Nowa on erikoistunut rakentamaan konttialuksia, kemikaalitankkereita, monikäyttöisiä aluksia ja conro-aluksia (kontti- ja ro-ro-aluksen yhdistelmä). Telakka työllistää noin 4&nbsp;400 ihmistä, ja sen toiminnanjohtajana on Andrzej Markowski. Stocznia Szczecińska Nowalle on myönnetty ISO 9001:2000 -sertifikaatti.

## Aiheesta muualla

* Telakan viralliset kotisivut
Ranskan Grand Prix 2003

**Ranskan Grand Prix 2003** oli Formula 1 -sarjan osakilpailu, joka ajettiin 6. heinäkuuta 2003 Circuit de Nevers Magny-Cours -radalla Ranskassa. Kilpailun voitti Williamsin Ralf Schumacher ja hänen tallikaverinsa Juan Pablo Montoya oli toinen.

## Aika-ajot

## Kilpailu

### Johtokierrokset

## Muuta

*Renault'n 150. kilpailu
*Williams ylitti 2300 MM-pisteen rajapyykin
*BMW-moottorit saavuttivat 500 MM-pisteen rajapyykin
*Ralf Schumacherin uran viimeinen voitto.

## Lähteet
In Depths of Dreams Unconscious

__NOTOC__
**In Depths of Dreams Unconscious** on ruotsalaisen Crimson Moonlight -yhtyeen EP, joka julkaistiin 1. helmikuuta 2007.

## Äänitys
*In Depths of Dreams Unconscious* äänitettiin keväällä 2006 studio Undergroundissa. EP:n tuotti Pelle Saether ja Crimson Moonlight.

*In Depths of Dreams Unconsciousin* virallinen painos sisältää instrumentaalisen nimi-intron, jonka on toteuttanut Peter Bjärgö ja neoklassinen yhtye Arcana, joka on Cold Meat Industry -levy-yhtiön artisti. Kappaleessa on vaikutteita keskiajan musiikista. 

EP-levyn kaksi kappaleet "The Advent of the Grim Hour" ja "Shiver of Fear" jatkavat vuoden 2005 *[[Veil of Remembrance]]n* death ja black metal -linjalla mutta ovat aiempaa melodisempia. Kappaleilla kuullaan aiempaa enemmän murinavokalisointia vastapainona Simon Rosénin kirkunaulosannille. Murinalaulun hoitaa basisti Johan Ylenstrand. Sanoitukset painottuvat sisäänpäin kääntyneeseen pohdintaan pelon olemuksesta ("Shiver of Fear") ja henkisestä kamppailusta ("The Advent of the Grim Hour").

"Alone in Silence" on uudelleensovitettu versio Crimson Moonlightin ensimmäisen demon *Glorification of the Master of Light* kappaleesta. Musiikillisesti se on perinteisempi black metal -tyylinen kappale.

## Kappaleet
# 
# 
# 
# 

## Kokoonpano
* Simon "Pilgrim" Rosén – laulu
* Per Sundberg – kitara
* Erik Tordsson – kitara
* Johan Ylenstrand – basso, murinalaulu
* Gustav "Gurra" Elowsson – rummut

## Aiheesta muualla
* 
*